યુવતીઓ માટે લિપસ્ટિક એક એવુ સૌંદર્ય પ્રસાધન છે કે જે લગાવવાથી ચહેરાનું રૂપ ખીલી ઉઠે છે. માત્ર સામાન્ય ચહેરો ધરાવતી હોય એવી યુવતી પણ જો ચહેરા પર લિપસ્ટિક લગાવે તો ચહેરો સુંદર લાગવા લાગે છે. અને એમાં પણ ડાર્ક લિપસ્ટિક તમારા ચહેરાને સુંદર બનાવે છે. હાલ યુવતીઓ પોતાની પસંદગી ડાર્ક લિપસ્ટિક પર ઉતારી રહી છે. પહેલા પીંક અને ઓરેંજ લિપસ્ટિકનો ક્રેઝ વધ્યો હતો જ્યારે હવે અત્યારે ડાર્ક લિપસ્ટિકનો ક્રેઝ વધી રહ્યો છે. લિપસ્ટિક લગાવવા માટે પણ અનેક રીત હોય છે જો તેને હોઠ પર બરાબર રીતે એપ્લાય કરવામાં આવે તો વધુ સુંદર લાગે છે. ઘણીવાર એવુ થાય છે કે જો લિપસ્ટિક બરાબર લગાવવામાં ન આવે તો લિપસ્ટિક જલદીથી ભૂંસાઈ જાય છે અથવા તો લિપસ્ટિકનો જેવો લુક આવો જોઈએ એવો નથી આવતો.